钦定古今图书集成/历象汇编/庶征典/第104卷 > 北魏
## 钦定古今图书集成/历象汇编/庶征典/第104卷 > 北魏

### 太祖天赐五年七月冀州霣霜

按《魏书太祖本纪》。不载。　“按《灵征志》”云云。

### 太宗神瑞二年诏赈恤霜旱

按《魏书太宗本纪》：神瑞二年“冬十月丙寅，诏曰：顷者
以来，频遇霜旱，年谷不登，百姓饥寒不能自存者甚
众，其出布帛仓谷，以赈贫穷。”

### 世祖始光三年冬暴寒

按《北史》，“魏世祖始光三年冬十月，天暴寒，数日冰合。”

### 太延元年七月庚辰大霣霜杀草木

按《魏书世祖本纪》。不载。　“按《灵征志》”云云。

### 太平真君八年五月雪寒

按《魏书世祖本纪》。不载。　按《灵征志》，“太平真君八年
五月，北镇寒雪，人畜冻死。是时为政严急。”

### 高宗和平四年霣霜伤稼

按《北史魏高宗本纪》，“和平四年冬十月，以定、相二州
霣霜伤稼，免其田租。”

和平六年四月乙丑，霣霜。

按《魏书高宗本纪》。不载。　“按《灵征志》”云云。

### 高祖太和三年霜杀禾豆

按《魏书高祖本纪》，不载。　按《灵征志》，“太和三年七月，
雍、朔二州及枹䍐、吐京、薄骨律、敦煌、仇池镇并大霜，
禾豆尽死。”

太和四年九月，大雪。

按《魏书高祖本纪》。不载。　按《灵征志》，“四年九月甲子
朔，京师大风雪三尺。”

太和六年四月，颍州郡霣霜。

按《魏书高祖本纪》。不载。　“按《灵征志》”云云。

太和七年三月，肆州风霜杀菽。

按《魏书高祖本纪》。不载。　“按《灵征志》”云云。

太和九年夏霜。

按《魏书高祖本纪》，不载。　按《灵征志》，“九年四月，雍、青
二州霣霜。六月，洛、肆、相三州及司州灵丘、广昌镇霣
霜。”

太和十四年八月乙未，汾州霣霜。

按《魏书高祖本纪》。不载。　“按《灵征志》”云云。

太和二十年五月，邺冻死十数人。

按《魏书高祖本纪》，不载。　按《南安王桢传》，桢出为镇
北大将军、相州刺史。太和二十年五月至邺，入治日，
暴风大雨，冻死者十数人。桢又以旱祈雨于群神。邺
城有石虎庙，人奉祀之。桢告虎神像云：“三日不雨，当
加鞭罚。”请雨不验，遂鞭像一百。是月，疽发背薨。

====世宗景明元年夏秋霣霜====按《魏书世宗本纪》，不载。　按《灵征志》，“景明元年四月
丙子，夏州陨霜杀草。”“六月丁亥，建兴郡陨霜杀草。”八
月乙亥，雍、并、朔、夏、汾五州，司州之正平、平阳频暴风
霣霜。

景明二年春，霣霜。

按《魏书世宗本纪》不载。　按《灵征志》，“二年三月辛亥，
齐州霣霜杀桑麦。”

景明四年春，霣霜。

按《魏书世宗本纪》不载。　按《灵征志》，“四年三月壬戌，
雍州陨霜杀桑麦。辛巳，青州陨霜杀桑麦。”

### 正始元年夏秋陨霜

按《魏书世宗本纪》，不载。　按《灵征志》，“正始元年五月
壬戌，武川镇霣霜。六月辛卯，怀朔镇陨霜。七月戊辰，
东秦州陨霜。八月庚子，河州陨霜杀稼。”

正始二年，“夏秋陨霜。”

按《魏书世宗本纪》，不载。　按《灵征志》，“二年四月，齐州
陨霜。五月壬申，恒、汾二州陨霜，杀稼。七月辛巳，豳、岐
二州陨霜。乙未，敦煌陨霜。戊戌，恒州陨霜。”

正始三年夏，陨霜。

按《魏书世宗本纪》不载。　按《灵征志》，“三年六月丙申，
安州陨霜。”

正始四年二月、九月，大雨雪，春、夏秋频陨霜。

按：《魏书世宗本纪》，不载。　按《灵征志》，“四年二月乙卯，
司、相二州暴风大雨雪。三月乙丑，豳州频陨霜。四月
乙卯，敦煌频陨霜。八月，河州陨霜。九月壬申，大雪。”

### 永平元年春夏陨霜

按《魏书世宗本纪》，不载。　按《灵征志》，“永平元年三月
乙酉，岐、豳二州陨霜。己丑，并州陨霜。”“四月戊午，敦煌
陨霜。”

永平二年夏，陨霜。

按《魏书世宗本纪》不载。　按《灵征志》，“二年四月辛亥，
武川镇陨霜。”

### 延昌四年春陨霜

按《魏书世宗本纪》不载。　按《灵征志》，“延昌四年三月
癸亥，河南八州陨霜。”

### 肃宗熙平元年秋陨霜

按《魏书肃宗本纪》不载。　按《灵征志》，“熙平元年七月，
河南北十一州陨霜。”

### 正光二年四月雪

按《魏书肃宗本纪》。不载。　按《灵征志》。正光二年四月，
柔元镇大雪。

### 孝静帝天平三年八月霜

按《魏书孝静帝本纪》：“天平三年八月，并、肆、涿、建四州
陨霜，大饥。”

《天平四年》，陨霜伤稼。

按《魏书孝静帝本纪》。不载　按《北齐书神武本纪》，“天
平四年八月乙酉，神武以并、肆、汾、建、晋、东雍、南汾、秦、
陕九州霜旱，请所在赈给。”

### 兴和二年五月大雪

按《魏书孝静帝本纪》，不载。　按《隋书五行志》，“兴和二
年五月大雪。时后齐神武作宰，发卒十馀万筑邺城，
百姓怨思之征也。”

兴和四年十二月，大雪。

按《魏书孝静帝本纪》。不载　按《北齐书神武本纪》。“四
年十二月癸未。神武以大雪，士卒多死。乃班师。”

### 武定四年春二月大雪寒

按《魏书孝静帝本纪》，不载。　按《隋书五行志》：东魏武
定四年二月，大寒，人畜冻死者，相望于道。京房《易飞
候》曰：“诛过深，当燠而寒。”是时后齐神武作相。先是参
朱文畅等谋害神武，事泄伏诛，诸与交通者，多有滥
死。　又按《志》：四年二月大雪，人畜冻死，道路相望。时
后齐霸政，而步落稽举兵反，寇乱数州，人多死亡。